CELEX: 32021D2163
Language: sk
Date: 2021-11-25 00:00:00
Title: Rozhodnutie Politického a bezpečnostného výboru (SZBP) 2021/2163 z 25. novembra 2021, ktorým sa predlžuje mandát vedúceho pozorovateľskej misie Európskej únie v Gruzínsku (EUMM Georgia) (EUMM GEORGIA/1/2021)

7.12.2021   
               
               
                  SK
               
               
                  Úradný vestník Európskej únie
               
               
                  L 437/3
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/2163
         z 25. novembra 2021,
         ktorým sa predlžuje mandát vedúceho pozorovateľskej misie Európskej únie v Gruzínsku (EUMM Georgia) (EUMM GEORGIA/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (1), a najmä na jeho článok 10 ods. 1,
         keďže:
         
                     (1)
                  
                  
                     Podľa rozhodnutia 2010/452/SZBP sa Politický a bezpečnostný výbor (PBV) oprávňuje, aby v súlade s tretím odsekom článku 38 zmluvy prijímal príslušné rozhodnutia na účely vykonávania politickej kontroly a strategického usmerňovania pozorovateľskej misie Európskej únie v Gruzínsku (EUMM Georgia) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV prijal 11. februára 2020 rozhodnutie (SZBP) 2020/200 (2), ktorým sa Marek SZCZYGIEŁ vymenúva za vedúceho misie EUMM Georgia na obdobie od 15. marca 2020 do 14. decembra 2020.
                  
               
                     (3)
                  
                  
                     Rada 3. decembra 2020 prijala rozhodnutie (SZBP) 2020/1990 (3), ktorým sa mandát misie EUMM Georgia predlžuje do 14. decembra 2022.
                  
               
                     (4)
                  
                  
                     PBV prijal 8. decembra 2020 rozhodnutie (SZBP) 2020/2048 (4), ktorým sa mandát pána Mareka SZCZYGIEŁA ako vedúceho misie EUMM Georgia predĺžil na obdobie od 15. decembra 2020 do 14. decembra 2021.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol, aby sa mandát pána Mareka SZCZYGIEŁA ako vedúceho misie EUMM Georgia predĺžil na obdobie od 15. decembra 2021 do 14. decembra 2022,
                  
               PRIJAL TOTO ROZHODNUTIE:
         
            Článok 1
            Mandát pána Mareka SZCZYGIEŁA ako vedúceho pozorovateľskej misie Európskej únie v Gruzínsku (EUMM Georgia) sa týmto predlžuje na obdobie od 15. decembra 2021 do 14. decembra 2022.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 15. decembra 2021.
         
         
            V Bruseli 25. novembra 2021
            
               
                  Za Politický a bezpečnostný výbor
               
               
                  predseda
               
               D. PRONK
            
         
         
            (1)  Ú. v. EÚ L 213, 13.8.2010, s. 43.
         
            (2)  Rozhodnutie Politického a bezpečnostného výboru (SZBP) 2020/200 z 11. februára 2020 o vymenovaní vedúceho misie pozorovateľskej misie Európskej únie v Gruzínsku (EUMM Georgia) a zrušení rozhodnutia (SZBP) 2018/2075 (EUMM GEORGIA/1/2020) (Ú. v. EÚ L 42, 14.2.2020, s. 15).
         
            (3)  Rozhodnutie Rady (SZBP) 2020/1990 z 3. decembra 2020, ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia (Ú. v. EÚ L 411, 7.12.2020, s. 1).
         
            (4)  Rozhodnutie Politického a bezpečnostného výboru (SZBP) 2020/2048 z 8. decembra 2020, ktorým sa predlžuje mandát vedúceho pozorovateľskej misie Európskej únie v Gruzínsku (EUMM Georgia) (EUMM GEORGIA/2/2020) (Ú. v. EÚ L 420, 14.12.2020, s. 21).